钦定古今图书集成/理学汇编/字学典/第104卷 > 裴休
## 钦定古今图书集成/理学汇编/字学典/第104卷 > 裴休

按《唐书》本传：“裴休，字公美，孟州济源人。擢进士第，举
贤良方正异等，为监察御史。大中六年，进同中书平
章事，封河东县子。由太子少保分司东都，复起，历昭
义、河东、凤翔、荆南四节度，赠太尉。休能文章，书楷遒
媚有体法。”

按《宣和书谱》：“裴休刻意翰墨，真楷遒媚，作行书尤有
体法。尝建化成寺僧粉额以候休题，他日见之，神色
自若，以袖揾墨而为书之，字势奇绝，见者嗟赏。”今御
府所藏行书，一判疏言状。

按《书史》，“江南庐山多裴休题寺塔诸额，皆真率可爱。”
按《容台集》，“唐世书学甚盛，皆不为释典所用。梁肃、房
融，其书不传。惟裴休深于内典，兼临池之能。”